**OPŠTI USLOVI**

**I. UVODNE ODREDBE**

Predmet promocije Total alati je odabrani asortiman Total alata koji distribuira Helikop Srbija.

**2. TERITORIJALNA I VREMENSKA VALJANOST PROMOCIJE**

Promocija važi na teritoriji Republike Srbije. Promocija počinje od trenutka kupovine uređaja i traje do kraja ugovorenog perioda.

Prve dve godine garancije odnose se na fabričku garanciju koju pruža Helikop Srbija, a dodatne 3 godine garancije ostvaruju se preko PARTUM d.o.o.

Produžena garancija započinje danom isteka fabričke garancije, pod uslovom da je korisnik registrovao svoj proizvod za produženu garanciju u roku od 30 dana od datuma kupovine uređaja.

**3. KORISNIČKA PRAVA:**

Korisnik ima pravo na:

 - troškove popravke uređaja, pod uslovom da iznos tog troška ne prelazi vrednost takvog ili sličnog uređaja u vreme kvara;

- iznos cene uređaja koji je prema tehničkim karakteristikama najsličniji uređaju za koji je popravka neisplativa, ako se takav uređaj više ne može nabaviti ili se ne proizvodi. U slučaju zamene uređaja, novi uređaj ima standardnu fabričku garanciju od 2 godine;

Procena visine troškova popravke utvrđuje se prema pisanoj izjavi ovlašćenog servisa proizvođača. U svakom slučaju, maksimalna obaveza ne može biti veća od cene osiguranog uređaja u trenutku kvara.

U periodu trajanja produžene garancije kupac ima pravo na zamenu uređaja isključivo u slučaju ako aparat nije u mogućnosti da se popravi.

U periodu produžene garancije, rok za trajanje popravke nije definisan zakonom i on može iznositi i duže od 30 dana.

 **4. IZUZETO IZ DELOKRUGA PROMOCIJE**

Garancija neće važiti u slučaju ukoliko se ne radi o nedostacima u materijalima i izradi posebno ako su:

* oštećenja nastala nesrećnim slučajem, nemarom korisnika, nepravilnim povezivanjem, nepravilnom upotrebom, nepridržavanjem korisničkog uputstva i druge važeće dokumentacije koja prati proizvod.
* oštećenja nastala usled nevremena, poplave, požara, ratova, javnih nemira, neispravne strujne mreže, nedovoljne provetrenosti, ili drugih okolnosti koje nisu u skladu sa korisničkim uputstvom.
* oštećenja nastala zbog namere ili prevare korisnika ili bilo koje treće strane
* neispravnosti nastale izlaganjem uredaja velikoj količini vlage, toplote, direktnoj sunčevoj svetlosti, snažnom elektro-magnetnom zračenju itd.
* garancija neće važiti u slučaju da je na proizvodu oštećen, promenjen ili nedostaje serijski broj uređaja kao niti u slučaju modifikacije ili poboljšanja uređaja.
* namere ili prevara korisnika ili bilo koje treće strane
* zloupotreba uređaja
* nestanak uređaja zbog zaborava ili krađe
* popravka uređaja u inostranstvu ili od strane neovlašćenog servisera
* garancija se ne odnosi na redovno periodično održavanje, potrošne dijelove (kao što su četke, ulje, mast) i ne pokriva redovito habanje alatke.

**5. REALIZACIJA JAMSTVA**

U slučaju kvara na uređaju, korisnik je dužan da:

 1) odmah preduzme sve mere koje su u njenoj moći, tako da se ne dogodi dalje oštećenje pokrivenog uređaja;

2) prijavi kvar na e-mail: claims@tvpromotion.eu;

3) kod prijave kvara, korisnik je dužan da priloži sledeću dokumentaciju:

 a) dokument kojim se dokazuje kupovina predmeta (račun);

 b) sertifikat o produženoj garanciji

 c) ispunjena Izjava za ostvarenje prava iz Protecto jamstva

Pri registraciji za promociju potrebno je navesti neke opšte i lične podatke. Registrujući se za promociju, kupac pristaje na obradu ličnih podataka koje je popunio.